تورکیه جمهوریتی ایچکی ایش لر وزیرلیگی, بولووچی ترور تشکیلاتی پ.ک.ک اعضاسی بیر نفر ترورچی نینگ کوندیریلیب تورکیه گه کیتیریلگن لیگی نی معلوم قیلدی.
وزیرلیک تامانیدن بیریلگن بیاناتده, کوندیریش فعالیت لری نتیجه سیده ینه بیر نفر ترورچی نینگ خوفسیزلیک کوچ لری گه تسلیم بولگن لیگی بیلدیریلدی.
بیاناتده, اوشبو ترورچی نینگ خاص بیر تیم تامانیدن الجزایر دن کیتیریلیب تورکیه خوفسیزلیک کوچ لری گه تسلیم بولیشی اوچون شرایط تامین ایتیلگن لیگی معلوم قیلیندی.
بیاناتده, "تشقی ایش لر وزیرلیگی همکارلیگیده الجزایر سفارتی بیلن ارتباط قوریلیب اولکه میز گه کیتیریلگن بو ترورچی نینگ میلادی 2016- ییلده ترور تشکیلاتی گه قوشیلگن لیگی و اینگ سونگ سوریه ده فعالیت کورستگن لیگی انیقلندی" دییه قید ایتیلدی.
کوندیریش فعالیت لری نتیجه سیده جاری ییلده تورکیه خوفسیزلیک کوچ لری گه تسلیم بولگن ترورچی لر سانی 107 نفر گه ییتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
